Boland Landbouskool - OMSENDBRIEF 11 VAN 2019
Die volgende leerders het goed presteer tydens die Maart 2019-eksamen en is onder die top tien kandidate van hul onderskeie grade.
Conradie van Wyk
Jean-Pieter du Plessis
Janu de Jager
Dewalt van Blerk
Baie geluk aan die manne, maar ook aan elke leerder wat hard gewerk het om die punte te behaal waartoe hy in staat is! Cobus van Coller
VERLAAT VAN SKOOLTERREIN
Geen leerling mag die terrein sonder toestemming verlaat nie. Onthou ook dat indien die seuns saam met hul ouers in die week dorp toe gaan, hulle skoolklere moet aanhê.
Ek wil asseblief vra dat ouers by die bestaande reëling hou: Indien u seun siek is en nie skool toe kan gaan nie, MOET hy by ontbyt by my of die diensdoenende onderwyser kom aanmeld. Ons sal besluit of hy by die koshuis kan bly of nie. Johan Moolman
Die ouer-onderwyser-gesprekke is geskeduleer vir Donderdagmiddag 18 April vanaf 13:05. Voltooi asb. die meegaande afskeurstrokie om ‘n afspraak met ‘n betrokke onderwyser te maak indien u die behoefte het. U seun sal teen Woensdag vir u laat weet hoe laat u spesifieke onderwysers kan spreek. Cobus van Coller
Let asb daarop dat 18 April 2019 ‘n uitnaweek is. Die koshuis sluit Donderdagmiddag (18 April) om 17:00 en sal weer oopgesluit word Maandag (22 April) om 15:00. Die eerste ete sal dan eers Dinsdagoggend se ontbyt wees. Johan Moolman
Die jaarlikse skuurdans vind plaas op Vrydag 31 Mei in die skuur op die plaas. Vanjaar gaan die formaat ‘n bietjie verander en die vorm van ‘n spitbraai aanneem. Die spitbraai gaan bestaan uit ‘n broodtafel, skaap en vark gespit met aartappels, slaai en nagereg. Desmond Wells is die gaskunstenaar wat vir ons die musiek gaan maak. ‘n Kontantkroeg is beskikbaar en die funksie is ten bate van die matriekafskeid. Die koste beloop R175 per persoon. Kaartjies is by Lucia by die finanskantoor beskikbaar. Kaartjies se geld kan elektronies na die skoolrekening oorbetaal word. Verwysing: Van + Skuurdans. Die kaartjies moet voor die tyd by Lucia afgehaal word.
Ronel Viljoen bied hierdie kwartaal Wiskundeklasse op ‘n Woensdagmiddag aan vir graad 10, 11 en 12. Kontak haar gerus vir meer inligting.
UITSLAE vs WYNBERG
o.19F vs HJS o.19G
BEPALINGS vs RONDEBOSCH
BOLAND LANDBOU vs RONDEBOSCH - WEG
SATERDAG 13 APRIL 2019